ঢাকা, ১১ জুলাই (শীর্ষ নিউজ ডটকম): ৩০ ঘণ্টার হরতাল পরবর্তী কর্মসূচি হিসেবে আগামী ১৫ জুলাই শুক্রবার দেশব্যাপী বিক্ষোভ সমাবেশ এবং মিছিল করবে সম্মিলিত  ইসলামী ও সমমনা ১২ দল। ঐদিন রাজধানীর বায়তুল মোকাররমে জুমার নামাজের পর বিক্ষোভ সমাবেশ থেকে বিস্তারিত কর্মসূচি দেয়া হবে বলে জানিয়েছেন ১২ দলের নেতারা।  আজ সোমবার দুপুরে পল্টনের বাংলাদেশ খেলাফত মজলিসের কেন্দ্রীয় কার্যালয়ে এক সংবাদ সম্মেলনে এ কর্মসূচি দেন ১২ দলের নেতা মাওলানা আব্দুর রব ইউসূফী। এ সময় আরো উপস্থিত ছিলেন, খেলাফত আন্দোলনের আমির শাহ আহমদ উল্লাহ আশরাফ, মহাসচিব জাফরুল্লাহ খান, নেজামে ইসলাম পার্টির মহাসচিব মাওলানা আব্দুল লতিফ নেজামী, সম্মিলিত উলামা মাশায়েখ পরিষদের নেতা খলিলুর রহমান মাদানিসহ ১২ দলের  কেন্দ্রীয় নেতারা।  ((শীর্ষ নিউজ ডটকম/এসটি/এএইচ/১৪.১৩ঘ.)